  Майя Бывальцева 2021-тӥ арын Удмуртиысь гурт ёросъёсын субсидиос чотын 100 иськемлэсь трос сюресъёсты тупатъязы. Муниципал кылдытэтъёсысь сюрес фондъёсты мувӧй вузъёслы акцизъёс чотын будэтӥзы. Со сяна, школа маршрутъёсын сюресъёсты возьыны субсидиосты ватсазы. 2020-тӥ арен ӵошатыса, висъям коньдонлэн быдӟалаез 50 процентлы йылӥз, ивортӥз улосвыл тӧролэн но кивалтэтлэн пресс-службазы. Субсидиос чотын Удмуртиын 100 иськемлэсь трос сюресъёсты выльдӥм – со 225 пала объектъёс. Тупатъям сюресъёс ёросъёс понна мерлык ласянь бадӟым инты басьто – соос эмъюртъёсы, школаосы, нылпи садъёсы, спорт, лулчеберет но мукет ужъюртъёсы вутто. Тросэз сюрес люкетъёс уродэсь вал Ярослав Семёнов, Удмуртиысь кивалтэтлэн тӧроез2021-тӥ арын тужгес трос сюресъёсты Кизнер ёросын тупатъязы – 11,393 иськем мында 26 сюрс люкетъёсты. Ёрос центрын шор но мерлыклы тужгес кулэ сюресъёсты выльдӥзы. Кылсярысь, выль нылпи сад доры вуттӥсь Садовой ульчаын выль тротуар лэсьтӥзы, асфальт вӧлдӥзы. Черкогуртъёсын но гуртъёсын азьвыл ветлыны луонтэм сюрес люкетъёсты тупатъямы. Кылсярысь, Кибья черкогуртын, кытын выль ФАП ужа. Трос вазиськонъёс вал ёрос центрысь Школьной урамъя, отын ву гумыосты кыскыку асфальтэз изъянтӥзы. Субсидиос чотын сое тупатъяны луиз Александр Плотников, Кизнер ёрослэн тӧроезТа дыре 2022-тӥ арын субсидиос чотын тупатъяно сюреслэсь лыдметсэс кылдытон мынэ. Тодэ вайытом, «Опорный план дорожной деятельности» элькун программая Удмуртиын ветлыны луонтэм 40 иськем пала 10 сюрес люкетъёсты рос-прос выльдӥзы.   Тегъёс: Авто Ижкар Кизнер Удмуртия сюресъёс гуртсюресъёс ЯрославСемёнов  